ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027849

ขอความช่วยเหลือจัดสรรเจ้าหน้าที่เข้ามาตัดต้นไม้ (ต้นหูกวาง) ให้แก่ผู้ร้อง หมู่บ้านพรหมวัฒน์ ซอย 50 แยก 3/7 (ประชาชนในพื้นที่เรียกซอยวัดกำแพง) แขวงแสมดำ เขตบางขุนเทียน กรุงเทพมหานคร เนื่องจากผู้ร้องแจ้งว่าตนเองมีบ้านจำนวน 2 หลัง ซึ่งปัจจุบันอาศัยอยู่บ้านเลขที่ 11/12 ซอยวัดสวนพลู ถนนเจริญกรุง แขวงบางรัก เขตบางรัก กรุงเทพมหานคร และมีชื่อในบัตรประจำตัวประชาชน บ้านเลขที่ 1396 ถนนเจริญกรุง แขวงบางรัก เขตบางรัก กรุงเทพมหานคร (ตามข้อมูลที่ผู้ร้องแจ้ง) โดยผู้ร้องประสบปัญหาคือบ้านอีกจำนวน 1 หลัง คือ บ้านเลขที่ 22/494 หมู่บ้านพรหมวัฒน์ ซอย 50 แยก 3/7 (ประชาชนในพื้นที่เรียกซอยวัดกำแพง) แขวงแสมดำ เขตบางขุนเทียน กรุงเทพมหานคร จุดสังเกตปากซอยจะมีร้านเซเว่น อีเลฟเว่น ซึ่งผู้ร้องแจ้งว่าตนเองและเพื่อนบ้านประสบปัญหาเพราะมีต้นหูกวางขนาดสูงใหญ่ที่อยู่ระหว่างบ้านของผู้ร้อง เลขที่ 22/494 และบ้านของเพื่อนบ้านเลขที่ 22/474 (ซึ่งผู้ร้องระบุว่าต้นหูกวางดังกล่าวอยู่ในพื้นที่ของหลวง) โดยต้นหูกวางขนาดใหญ่นี้ได้แผ่กิ่งก้านและกิ่งไม้เข้ามาพาดสายไฟฟ้าฝั่งบ้านของผู้ร้องที่เป็นบ้านเลขที่ 22/494 ซึ่งผู้ร้องเกรงว่าหากไม่มีการตัดแต่งกิ่งหรือตัดต้นไม้ออกอาจจะได้รับอันตรายจากไฟฟ้าช๊อตได้ (ตามผู้ร้องแจ้ง) รวมทั้งปัจจุบันพบว่ารากต้นไม้ดันกำแพงจนปูนและผนังบ้านของเพื่อนบ้านที่เป็นบ้านเลขที่ 22/474 แตกร้าวแล้ว ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาหลายปีแล้ว (ไม่สามารถระบุระยะเวลาได้) เบื้องต้นเคยแจ้งเรื่องไปยังศูนย์เรื่องราวร้องทุกข์ กรุงเทพมหานคร ผ่านหมายเลขสายด่วน 1555 แต่เจ้าหน้าที่ดำเนินการเพียงแค่ตัดแต่งกิ่งไม้เท่านั้น และแจ้งเรื่องไปยังสำนักงานเขตบางขุนเทียน กรุงเทพมหานคร แต่เจ้าหน้าที่ของสำนักงานเขต (ไม่ระบุรายละเอียดของเจ้าหน้าที่) แจ้งว่าบริเวณพื้นที่ดังกล่าวมีศาลเจ้าที่ไม่สามารถดำเนินการได้ (ตามผู้ร้องแจ้ง) ประกอบกับผู้ร้องแจ้งว่าหากมีเจ้าหน้าที่ลงพื้นที่ ประสงค์ให้เจ้าหน้าที่ติดต่อกลับหาผู้ร้อง ผ่านหมายเลขโทรศัพท์ ... โดยตรงและประสงค์ให้ทางหน่วยงานดำเนินการตัดต้นไม้ออกเท่านั้น

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata